
Válságkormányzás és válságkommunikáció: a Bokros csomag(olás)

A dolgozat a Horn-kormány gazdasági válságkezelésének első két hónapját elemzi egy, a szakirodalom segítségével felállított szempontrendszer alapján. A dolgozat tartalmi része két fő részre osztható. A rövidebb, elméleti rész betekintést enged a téma szakirodalmába, meghatározza a vizsgálat szempontjait. A hosszabb, elemző rész a konkrét esetre alkalmazza a korábban bemutatott elméletet, amihez az időszakban nagy példányszámban megjelent napilapokat és hetilapokat, valamint utólag napvilágot látott elemzéseket és beszámolókat használ.
A dolgozat a Horn-kormány gyors és drasztikus népszerűségvesztésének okait keresi és elemzi, végül tételesen felsorolja és kifejti a kormányzat által elkövetett kommunikációs és egyéb jellegű hibákat.



